דין לואיס

דין לואיס (באנגלית: Dean Lewis; נולד ב-21 באוקטובר 1987) הוא זמר-יוצר אוסטרלי הידוע בעיקר בזכות שיריו "Waves", שיצא לאור בשנת 2016 והגיע למעמד פלטינה משושה באוסטרליה בשנת 2020, ו-"Be Alright", שהגיע למקום הראשון במצעד האוסטרלי, למעמד פלטינה בארבעת השבועות הראשונים לאחר יציאתו לאור, ולבסוף למעמד פלטינה מעושרת באוסטרליה. ב-22 במרץ 2019, לואיס הוציא את אלבום הבכורה שלו, A Place We Knew.

== קריירה ==
=== 2016–2017: תחילת הקריירה והמיני-אלבום Same Kind of Different ===
לואיס קיבל השראה להמשיך במוזיקה לאחר שצפה ב-DVD של הופעה חיה של להקת אואזיס בשנת 2005. לואיס אומר "אני זוכר שראיתי את ליאם גלאגר יוצא עם הכובע הזה והמעיל האדום וראיתי אותו עם נואל, הם פשוט היו הבחורים הכי מגניבים אי פעם. ביליתי את חמש השנים הבאות שנים בצפייה בכל סרטון של אואזיס – למעשה נואל גלאגר לימד אותי לכתוב שירים".<ref name="About"></ref>

בשנת 2014 לואיס חתם על חוזה ההקלטות שלו עם חברת התקליטים האוסטרלית ספסיפיק מיוזיק, ובמרץ 2016 חתם על חוזה גדול עם איילנד רקורדס ויוניברסל מיוזיק אוסטרליה.<ref></ref> ב-30 בספטמבר 2016 לואיס הוציא את סינגל הבכורה שלו "Waves", שהגיע בשיא למקום ה-12 במצעדי ה-ARIA האוסטרליים. השיר הופיע במספר תוכניות טלוויזיה אמריקאיות כמו Suits, האנטומיה של גריי, Valor, ריברדייל, All American, ציידי הצללים ו-,<ref></ref><ref></ref> והגיע למעמד פלטינה משושת לפי איגוד תעשיית ההקלטות האוסטרלי (ARIA).<ref name=":0"></ref>

באפריל 2017 לואיס הוציא לאור את הסינגל "Need You Now", וב-12 במאי 2017 הוציא את המיני-אלבום הראשון שלו, Same Kind of Different, שהגיע בשיאו למקום ב-27 במצעדי האלבומים של ARIA. לואיס היה מועמד לחמישה פרסי ARIA בטקס פרסי המוזיקה של ARIA לשנת 2017.<ref></ref> שיריו "Lose My Mind" ו-"Chemicals" יצאו לאור גם הם כסינגלים מתוך המיני-אלבום והגיעו למעמד פלטינה וזהב בהתאמה.<ref name=":0" />

=== 2018–הווה: אלבום הבכורה ושיתופי פעולה ===
ביוני 2018 לואיס הוציא לאור את הסינגל "Be Alright". הסינגל הגיע למקום הראשון באוסטרליה במשך חמישה שבועות רצופים,<ref name="AUS"></ref><ref></ref> והיה ללהיט הראשון שלו במדינה. בנוסף, הוא הגיע למעמד פלטינה מעושרת באוסטרליה.<ref name=":0" /> הוא גם הגיע גם למקום הראשון בבלגיה, לחמשת הראשונים בניו זילנד, שוודיה ואירלנד, למקום הראשון בהולנד ושווייץ, ל-20 הראשונים בבריטניה ובסקוטלנד, ל-30 הראשונים בארצות הברית ולמקום הראשון במצעד הפופ למבוגרים של בילבורד. בינואר 2019 לואיס הוציא לאור את "".<ref></ref> ב-22 במרץ 2019, לואיס הוציא לאור את אלבום הבכורה שלו, A Place We Knew.<ref name="APWK"></ref> לואיס ביצע את שיריו "Be Alright" ו-"Waves" בגמר הגדול של ליגת הפוטבול האוסטרלית לשנת 2019. בשנת 2019 לואיס חתם בסוכנות WME לייצוג בכל התחומים.<ref></ref>

ב-31 באוקטובר 2019, לואיס הוציא לאור את הסינגל "Used to Love" בשיתוף עם הדי ג'יי והמפיק ההולנדי מרטין גריקס.<ref name="UTT"></ref> בקשר לשיתוף הפעולה עם גריקס, לואיס מסביר כי "מאז שהקריירה שלי החלה, מעולם לא ראיתי את עצמי רודף אחר שיתופי פעולה. ככותב שירים, שגם שר, כל הרעיון פשוט הרגיש זר. עד שפגשתי את מרטין. בילינו בערך שבוע יחד נעולים מאחורי דלתות סגורות באמסטרדם כשעבדנו על שיר, שחשבנו שהוא עלול בסופו של דבר להיות מושר על ידי מישהו אחר. אבל ככל שהתקדמנו, השיר התחיל להישמע הרבה כמוני, אבל גם הרבה מאוד כמו מרטין. זה שיתוף פעולה אמיתי עם בחור שהפך עכשיו לחבר גדול".<ref></ref> גרסה אקוסטית לשיר יצאה בשנת 2020.<ref></ref>

== דיסקוגרפיה ==

=== אלבומים ===
* A Place We Knew (2019)
* The Hardest Love (2022)

=== מיני-אלבום ===
* Same Kind of Different (2017)

== פרסים ומועמדויות ==

במהלך הקריירה שלו, זכה לואיס בשלושה פרסי ARIA מתוך 16 מועמדויות, 4 פרסי APRA מתוך 12 מועמדויות, וכן היה מועמד בטקס פרסי המוזיקה של MTV אירופה ובפרסי המוזיקה של National Live .

== קישורים חיצוניים ==

* 

== הערות שוליים ==

*
קטגוריה:מוזיקאים אוסטרלים
קטגוריה:זמרים-יוצרים אוסטרלים
קטגוריה:זמרי פופ אוסטרלים
קטגוריה:אמני איילנד רקורדס
קטגוריה:אוסטרלים שנולדו ב-1987